
A kabai cukorgyár szerepe és bezárásának hatása a város gazdasági-társadalmi életére

OTDK dolgozatom célja, hogy ismertesse a kabai cukorgyárnak a város életében játszott szerepét, és bezárásának a településre gyakorolt hatásait. Ennek érdekében megvizsgáltam, hogyan alakultak a város fejlettségére utaló fontosabb társadalmi, gazdasági és infrastrukturális mutatók 1870-től napjainkig, valamint, hogy hogyan vett részt a gyár a település életében. Kiemelt hangsúlyt fektettem a cukorgyár bezárása előtti (1980-2006) és utáni (2007-2014) időszak adatainak összehasonlítására, és annak vizsgálatára, hogy milyen hatást gyakorolt a létesítmény bezárása az önkormányzat gazdálkodására. Nagy gondot fordítottam Kaba környező területegységekkel való összehasonlítására, és a leglényegesebb folyamatok térképes ábrázolására.



